Impango yasePhalaphala yangowezi-2020

Ukuphangwa okwenzeka ePhalaPhala ngoLwezi-2020 noma impango yasePhalaphala yangowezi-2020 kwaba ukugqekezwa kwepulazi elisisulu likaMengameli waseNingizimu Afrika uCyril Ramaphosa iPhalaPhala ngaseBela -Bela, eLimpopo, eNingizimu Afrika. Lesigameko senzeka mhla ziyi-9 kuNhlolanja 2020 lapho okwebiwa khona isamba semali esingaziwa. UMnumzane Arthur Fraser, owangumphathi-jikelele womnyango wokuhlumeleliswa kwesimilo namajele wathi kwebiwa imali engamadola waseMelika ayizigidi ezi-4 (izigidi ezingama-60 zamarandi aseNingizimu afrika) eyayingabikiwe ukuthi ikuleli. Kodwa, imibiko eyalandela yakhomba ukuthi imali eyebiwe kwakungamadola ayisamba esingama- $580 000 URamaphosa waphika wama- ngekhanda, futhi wathi uzodlulisa umbiko wethimba eliqokwe iphalemende ukuze ubuyekezwe ngokomthetho. Lombiko wakhululwa ngowezi-2022 futhi wamsola "ngokungaziphathi ngendlela efanele isikhundla sakhe." 

 uMongo 
Mhla zilu-1 kuNhlaba 2022, lowo oyengumphathi-jikelele wezokuVikelwa komBuso, uArthur Fraser, wafaka isimangalo secala ngokumelene no-Cyril Ramaphosa ngokuphazamisa ingalo yomthetho ngokuthi ephule UMthetho wokuvinjwa kobuGebengu obuhleliwe wangowe-1998, kanye nomthetho wokuvinjwa kwezenzo zokukhwabanisa wongowezi-2004. Isimangalo sika-Fraser saveza ukuthi isamba samadola ayizigidi ezi-4 (ezilingana namarandi ayizigidi ezingama-62) eyayigxishwe ngaphakathi kosofa zebiwa emzini ka-Ramaphosa osepulazini elisePhalaPhala elikumkhandlu wesifunda i-Waterberg , “cishe" ngomhla ziyi-9 kuNhlolanja 2020. Saqhubeka saveza nokuthi umengameli akawabikelanga amaphoyisa ngalobulelesi nokuthi ukuba khona kwesamba esikhulu salenkece yangaphandle kwakungabikiwe kwibhangengodla ngokulandela umthetho. Isimangalo sikaFraser saveza nokuthi abasolwa abahileleke ekwebeni bathunjwa ukuze bayohlonywa ngemibuzo. epulazini futhi bakhokhelwa ukuba bangasithi vo! nakancane kunoma ubani lesehlakalo. Abasemagunyeni eNamibiya bahlonza abasolwa ababandakanyeka ekwebeni lungakaziwa loludaba kodwa baluthalalisa emva kwezicelo zezingede zokuvikela zaseNingizimu afrika..

Imithombo eseduze nomengameli yona yaveza ukuthi nakuba ukwebiwa kwemali kwenzeka epulazini, isamba semali esibandakanyekayo sasiphansi kunaleso esivezwa uFraser nokuthi yonke leyomali yazuzwa ngokusemthethweni kolundela ukudayiswa kwezinkomo zama-ankole. URamaposa wathi akasibikanga lesigameko sokweba ukuze agweme ukuba imbangela yokuyaluza emphakathini wabalimi kodwa kunalokho kwaba ngcono ukuba abophiko labalindi bakamongameli kube yibo abaphenya lesehlakalo sokweba.

 Ukugqekezwa okusolwayo kwangowezi-2020 
Kusuka ezinsolweni nasemacaleni avulwa ngu-Arthur Fraser, nazi izehlakalo ezenzeka: umsebenzi wasendlini oqashwe epulazini ePhala Phala wavubukula inkece yangaphandle kwezwe ithukuswe empahleni yasendlini. Lomsebenzi ube hlala ngaphandle kwepulazi emzini wase-Cyferskyl. Kunesibalo esikhulu sabantu baseNamibiya esihlala kulomuzi futhi badabuka kulabo ababelwa  besohlangothini loMbutho wezokuVikela wasNingizimu Afrika ngesikhathi seMpi yaseNingizimu Afrika yaseMgceleni bagcina sebehlala kuleli ngemuva konyaka we-1989. Waxoxa ngakutholile nabanye bomakhelwane bakhe abamxhumanisa nabanye abantu baseNamibiya abahlala eKapa, abangamsiza. Ukugqekezwa kwenzeka ngobusuku bukaNhlolanja 9 2020, ngehora le-10. U-Fraser uthi sonke lesenzakalo saqoshwa uhlelo lwe-CCTV. Abagqekezi ekuqaleni bagqekeza bangena egumbini okungelona futhi kwadingeka basizwe ngomsebenzi wasendlini ukuba hate egumbini elifanele. Emva kokugqekezwa, khona babalekela eKapa. Lapho kutholakala ukuthi kugqekeziwe, inhloko yophiko lwezoVikelwa kukaMongameli uJenene-nduna u-Wally Rhoode kuthiwa wabandkanyeka, eyalezwe nguMengameli Cyril Ramaphosa ukuba aphenye. Ekugcineni abasolwa batholwa eKapa ngemuva kokuhlonywa ngemibuzo lomsebenzi wasendlini nasekuhlolweni kukamakhalekhikhini wakhe ukuba awunayo yini imiyalezo nabagqekezi. eKapa, abagqekezi bashintsha inkece yangaphandle kwaba ngamaRandi waseNingizimu Afrika endaweni yokuNana imali yamaShayina. U-Fraser uthi abasolwa bahlonywa imibuzo, futhi imali eyayisele yabuyiswa, futhi abagqekezi bakhokhelwa ngemali eyizi-R150,000. Ngokungenani oyedwa wabagqekezi wahlonywa imibuzo ngo-Rhoode ekwelaseNamibiya. Lokhu kwenzeka ngenxa yokungenelela kukaRamaphosa kanye noMengameli waseNamibiya uHage Geingob. Umsebenzi wasendlini yena kusolwa ukuthi waxoshwa khona kamuva waqashwa futhi wayesekhokhelwa imali engamadola angu-$150,000.